**Ministru kabineta noteikumu projekta “Grozījumi Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2009. gada 3. marta noteikumos Nr. 211 “Spirta denaturēšanas un denaturētā spirta aprites kārtība”” (turpmāk – noteikumu projekts) izstrādāts, lai papildinātu nacionālo denaturēšanas vielu sarakstu, kā arī lai paredzētu elektronisku denaturētā spirta lietotāju atļauju un iesniegumu atļauju saņemšanai reģistrēšanu Valsts ieņēmumu dienesta Elektroniskās deklarēšanas sistēmā.Noteikumu projekts stāsies spēkā 2021. gada 1. martā.  |

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Ņemot vērā SIA “Latvijas Ķīmija” 20.02.2020. iesniegumu Nr.07-25 un Valsts ieņēmumu dienesta (VID) 15.06.2020 priekšlikumus, Finanšu ministrija rosina veikt grozījumus Ministru kabineta 2009. gada 3. marta noteikumos Nr. 211 “Spirta denaturēšanas un denaturētā spirta aprites kārtība” (turpmāk - MK noteikumi Nr. 211). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komersants SIA “Latvijas Ķīmija” ierosina papildināt nacionālo denaturējošo vielu sarakstu ar formulu spirta denaturēšanai, ko kā izejvielu izmanto stiklu tīrītāju ražošanai, lai nodrošinātu produkta labāko kvalitāti un drošību lietotājiem. Šobrīd stiklu tīrītāju ražošanai tiek izmantots spirts, kas tiek denaturēts ar acetonu un denatonija benzoātu. Ņemot vērā, ka šajā formulā ir ketonu grupas (acetons) denaturāts, tad, izmantojot produktu (stiklu tīrītāju) slēgtā telpā (automašīnas salonā), autovadītājam un citiem pasažieriem var tikt novērotas galvassāpes, jo produktam ir raksturīga ketoniem asā smaka. Acetona vietā izmantojot terc-butilspirtu, tiek novērsta asās smakas izraisītās problēmas, vienlaikus nodrošinot, ka denaturantu nav iespējams ar vienkāršām metodēm, piemērām, ar destilāciju, atdalīt, jo terc-butilspirta vārīšanas temperatūra ir 82oC, bet etilspirtam – 78,3oC. Izmantojot šādu spirta denaturēšanas metodi, var tikt samazinātas denaturētā spirta ražošanas izmaksas, un uzlabotos Latvijas komersantu konkurētspēja salīdzinot ar Lietuvu, kurā minētā spirta denaturēšanas metode ir atļauta.Komersants SIA “FRIGO BALTIC” ierosina papildināt nacionālo denaturējošo vielu sarakstu ar formulu spirta denaturēšanai, ko izmantotu dezinfekcijas līdzekļu ražošanai. 10 litru izopropilspirta (ķīmiskais marķieris) kā denaturējošās vielas pievienošana uz 100 litriem absolūtā alkohola nodrošinātu daļēju spirta denaturēšanu, lai šādi denaturētu spirtu izmantotu logu mazgāšanas līdzekļu ražošanai eksportam.Ņemot vērā, ka no citām valstīm ievestais pilnīgi denaturētais spirts ir spirts, kas denaturēts atbilstoši Komisijas 1993. gada 22. novembra Regulas (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (turpmāk – Komisijas regula Nr. 3199/93) pielikuma I sadaļā minētajām denaturēšanas vielām norādītajā daudzumā. Lai novērstu pārpratumus MK noteikumu Nr. 211 piemērošanā, tiek precizēta MK noteikumu Nr. 211 4. punkta redakcija, paredzot prasības pilnīgi denaturētā spirta ievešanai. Attiecībā uz spirtu, kas nav uzskatāms par pilnīgi denaturētu, to aprite notiek kā ievedot spirtu atliktās nodokļu maksāšanas režīmā.Lai VID varētu nodrošināt denaturētā spirta piegādāto apjomu uzskaiti Elektroniskās deklarēšanas sistēmā (turpmāk – EDS) ir nepieciešams veikt grozījumus MK noteikumos Nr. 211. Papildus minētajam, nepieciešams aktualizēt iesniegumos (2. pielikums) un atļaujās (3. pielikums) norādāmo informāciju, lai varētu nodrošināt iesniegumu atļauju saņemšanai un pārreģistrācijai iesniegšanu EDS strukturētā formā, kā arī atļauju izsniegšanas, pārreģistrācijas un anulēšanas procesu organizēt maksājumu administrēšanas informācijas sistēmā (turpmāk – MAIS), tādējādi mazinot administratīvo slogu komersantiem, kā arī optimizējot VID izvērtēšanas procesu.Vienlaikus tiek veikti grozījumi MK noteikumos Nr. 211, kas nosaka papildu kritērijus atļauju izsniegšanas un pārreģistrācijas gadījumos.Šobrīd atļaujas denaturētā spirta iegādei tiek izsniegtas papīra veidā un piegādātājam (vai noteiktos gadījumos lietotājam) ir jāaizpilda denaturētā spirta uzskaites tabula, kas tiek norādīta kā pielikums atļaujai. Denaturētā spirta uzskaites tabulā jānorāda piegādes vai saņemšanas datums un pavaddokumenta numurs, piegādātais vai saņemtais daudzums (litros un absolūtā spirta litros), atlikums pēc piegādes vai saņemšanas (litros un absolūtā spirta litros), denaturētā spirta piegādātājs (nosaukums, adrese un akcīzes identifikācijas numurs), denaturētā spirta piegādātāja atbildīgās amatpersonas paraksts un tā atšifrējums, denaturētā spirta lietotāja atbildīgās amatpersonas paraksts un tā atšifrējums.Praksē papīra veida atļaujām pastāv dažādi riski to ļaunprātīgai izmantošanai, kā, piemēram, atļautā iegādes limita pārsniegšana, ko ir grūti savlaicīgi konstatēt vai arī tas tiek konstatēts, veicot kompleksas pārbaudes. Savukārt, izmantojot elektronisku denaturētā spirta piegādes uzskaiti, limitu pārsniegšana nebūs iespējama. Izmantojot elektronisko akcīzes nodokļa atbrīvojumu piešķiršanas sistēmu, tiktu samazināts administratīvais slogs komersantiem, jo komersantiem, kas iegādājas denaturētu spirtu izmantošanai noteiktiem mērķiem, nevajadzēs papīra veidā saņemt atļauju. Savukārt, denaturētā spirta piegādātāji tiešsaistē (*online* režīmā), reģistrējot konkrēto piegādi, varētu pārliecināties par to, vai konkrētajam komersantam ir tiesības iegādāties konkrētu denaturētā spirta daudzumu. Arī no kontroles aspekta tā ir daudz drošāka, precīzāka un stabilāka datu uzkrāšanas un izmantošanas sistēma, kurā dati nepārtraukti tiek aktualizēti – VID *online* režīmā būs pieejama informācija par veiktajām piegādēm. Noteikumu projekts paredz pilnveidot valsts pārvaldes pakalpojumu “Atļauja denaturētā spirta iegādei”, paredzot iespēju to pieteikt un saņemt arī elektroniski, izmantojot VID EDS.Analizējot iespējamos elektroniskās sistēmas izveidošanas variantus, secināts, ka visefektīvāk būtu izmantot EDS, kurā šobrīd tiek izstrādāti arī atļauju iesniegumi strukturētā formā, tādējādi nodrošinot atļauju saņemšanas, izsniegšanas un anulēšanas procesu elektroniski, kā arī atļautā denaturētā spirta daudzuma uzskaiti vienotā sistēmā.Noteikumu projekta paredz nodalīt atļaujas pārreģistrāciju no atļaujā norādīto ziņu aktualizēšanas, ko veiks Valsts ieņēmumu dienests. Atļaujā norādīto ziņu aktualizēšanas gadījumā netiek grozītas tiesiskās attiecības, kas nodibinātas ar lēmuma pieņemšanu par atļaujas izsniegšanu. Līdz ar to tā attiecas tikai uz tādām ziņām, kas neietekmē atļaujas izsniegšanu pēc būtības. Tādējādi, ar ziņu aktualizēšanu saprot atļaujā norādītā lietotāja nosaukuma maiņu, atļaujā norādītās darbības vietas adreses maiņu (ja darbības vietai piešķirta jauna adrese).Ņemot vērā, ka tiks izmantota elektronisko akcīzes nodokļa atbrīvojumu piešķiršanas sistēma, tad lietotāja atļauja un dokumenti vai to kopijas, kas apliecina attiecīgās izmaiņas nebūs jāiesniedz.Šobrīd noteikumi paredz, ka, ja lietotājam ir nodokļu parāds, izņemot gadījumus, ja nodokļu parāda samaksas termiņš ir pagarināts un nodokļu parāda saistības tiek pildītas, atļauju neizsniedz. Ņemot vērā, ka tā ir obligātā atļaujas neizsniegšana, noteikumi paredz precizēt normu, nosakot, ka atļauju neizsniedz, ja lietotājam ir Valsts ieņēmumu dienesta administrēto nodokļu (nodevu) parāds (izņemot gadījumu, ja attiecīgo maksājumu termiņi normatīvajos aktos noteiktajā kārtībā ir pagarināti vai, ja pieņemts lēmums par nokavēto nodokļu maksājumu labprātīgu izpildi un persona iepriekš minētās nodokļu parāda saistības pilda), kura kopsumma pārsniedz 150 *euro*.Lai novērstu denaturētā spirta, atļauju izsniegšanu vairākiem lietotājiem vienā vietā, tādējādi pieļaujot, ka vienā darbības vietā saimnieciskās darbības nodrošināšanai denaturēto spirtu izmanto vairāki lietotāji, noteikumos nepieciešams paredzēt, ka lietotāja atļauja netiek izsniegta, ja pieteiktā darbības vieta deklarēta citam lietotājam izsniegtajā atļaujā. Šobrīd praksē nereti vērojama situācija, ka nodokļu maksātājs saņem atļauju, bet kā nodokļa maksātāja struktūrvienību šajā atļaujā norādīto darbības vietu nereģistrē, tāpēc nepieciešams Ministru kabineta noteikumu projektā noteikt, ka atļauju neizsniedz, ja pieteiktajā darbības vietā nav reģistrēta nodokļu maksātāja juridiskā adrese vai struktūrvienība.Lai lietotājs, kam 2021. gada 1. jūlijā būs spēkā esoša atļauja, varētu saņemt atļauto, bet neizņemto denaturēta spirta iegādes apjomu, Valsts ieņēmumu dienestam Elektroniskās deklarēšanas sistēmā jāievada informācija par denaturētā spirta daudzumu, kas piegādāts līdz 2021. gada 30. jūnijam, salīdzinot Valsts ieņēmumu dienesta rīcībā esošo informāciju ar lietotāja atļaujas pielikumā norādīto. Tāpēc noteikumos jāparedz, ka lietotājiem, kam atļaujas izsniegtas līdz 2021. gada 30. jūnijam, pēc pēdējās denaturētā spirta iegādes laikā līdz 2021. gada 30. jūnijam jāiesniedz atļauja Valsts ieņēmumu dienestā, lai nodrošinātu līdz atļaujas derīguma termiņam atlikušā iegādes daudzuma norādīšanu Valsts ieņēmumu dienesta Elektroniskās deklarēšanas sistēmā.Ņemot vērā, ka nepieciešamas izmaiņas informācijas sistēmās, atļautā denaturētā spirta daudzuma uzskaiti plānots ieviest no 2021. gada 1. jūlija, tādējādi grozījumi MK noteikumu Nr. 211 23., 26., 30., 32., 33. un 36. punktā, noteikumu papildināšana ar 23.1 un 44.1 punktu, kā arī 2. un 3. pielikuma izteikšana jaunā redakcijā stājas spēkā 2021. gada 1. jūlijā.Lai nodrošinātu izmaiņu veikšanu informācijas sistēmās saistībā ar jaunām nacionālām denaturēšanas vielām, nepieciešams noteikt, ka noteikumi stājas spēkā 2021. gada 1. martā. |
| 3. | Projekta izstrādē iesaistītās institūcijas | Finanšu ministrija un VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem, kas iesniedz iesniegumus denaturētā spirta lietošanas atļaujas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz papildināt ar spirta denaturēšanas formulu, ko izmanto stikla tīrītāju ražošanā un dezinfekcijas līdzekļu ražošanai.Noteikumu projekts nodrošinās iesniegumu atļauju saņemšanai un pārreģistrācijai iesniegšanu EDS strukturētā formā, kā arī atļauju izsniegšanas, pārreģistrācijas un anulēšanas procesu organizēt maksājumu administrēšanas informācijas sistēmā (turpmāk – MAIS), tādējādi mazinot administratīvo slogu un izmaksas komersantiem, kā arī optimizējot VID izvērtēšanas procesu. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200  *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārais novērtējums  | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 81 664 | 0 | 0 | 0 | 0 | 0 |
| 2.1. valsts pamatbudžets | 0 | 81 644  | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | -81 644 | 0 | 0 | 0 | 0 | 0 |
| 3.2. speciālais budžets | 0 | -81 644 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 81 644 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai Valsts ieņēmumu dienesta informācijas sistēmā 2021.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 81 644 *euro* apmērā, t.sk.:* Elektroniskās deklarēšanas sistēmā (EDS) – 27 933 *euro*;
* Maksājumu administrēšanas informācijas sistēmā (MAIS) – 53 711 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2021. gadā nepieciešamo izmaiņu veikšanai Valsts ieņēmumu dienesta informācijas sistēmās nepieciešamais finansējums 81 644 *euro* apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|  **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par Ministru kabineta noteikumu projektu tika publicēta 03.08.2020. Finanšu ministrijas mājaslapā un sabiedrības locekļi par to varēja izteikt viedokli līdz 31.08.2020. Noteikumu projekts elektroniski tika nosūtīts SIA “Latvijas Ķīmija”, Latvijas Darba devēju konfederācijai un Latvijas Tirdzniecības un rūpniecības kamerai, lai nodrošinātu sabiedrības līdzdalību projekta izstrādē. |
| 2. | Sabiedrības līdzdalība projekta izstrādē | Uzziņa par noteikumu projektu<https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project664>un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Iebildumi un priekšlikumi par noteikumu projektu nav saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta izpildei nav nepieciešama jaunu institūciju izveide, esošo institūciju likvidācija vai reorganizācija.Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav. |
|  |

Finanšu ministrs J.Reirs

J.Lukss, 67083846

Juris.Lukss@fm.gov.lv